ডিম্বাশয়
ডিম্বাশয় ডিম্বাণূ উৎপাদনকারী একটি প্রজনন অঙ্গ এবং স্ত্রী প্রজননতন্ত্রের একটি অংশ। মেরুদণ্ডী প্রাণীতে এটি সাধারণত একজোড়া করে থাকে। ডিম্বাশয় পুরুষের শুক্রাশয়ের সাথে সাদৃশ্যপূর্ণ। এতে গোনাড ও অন্তঃক্ষরা উভয় প্রকার গ্রন্থি-ই রয়েছে।
ডিম্বাশয় দেখতে অনেকটা ডিম্বাকার এবং মানুষে এটার আকার—দৈর্ঘে ৩ সে.মি., প্রস্থে ১.৫ সে.মি., এবং পুরুত্বে ১.৫ সে.মি.। (যেকোনো একটির জন্য) শরীরে এর অবস্থান পেলভিস বা শ্রোণীর দেয়াল ঘেষে, যাকে বলা হয় ওভারিয়ান ফসা। সাধারণত ফসার নিচে থাকে বহিঃস্থ ইলিয়াক ধমনী এবং সামনে থাকে মূত্রনালী ও অন্তঃস্থ ইলিয়াক ধমনী।
অধিনিষেচন
অধিনিষেচন () বলতে বুঝানো হয় যমজ তৈরি হওয়ার প্রক্রিয়া যাতে গর্ভিণীর গর্ভাবস্থা প্রাপ্ত হওয়ার পরবর্তী কোন ঋতুচক্রে খরিত দ্বিতীয় ডিম্বাণু নিষিক্ত হয়ে আরেকটি ভ্রুন তৈরি হয় অর্থাৎ একসঙ্গে দুটি ভ্রুন বড় হতে থাকে যাদের বয়স বিভিন্ন।মানবদেহে প্রাকৃতিক ভাবে এমনটা হয় এটা বিশ্বাস করা হয় না।অন্তত ১০ টা এরূপ ঘটনা দেখা গিয়েছে; যা থেকে অধিনিষেচন মানবদেহে সংঘটিত হওয়ার সম্ভাবনা হিসাব করা হয়েছে।